 Mhe Spika, kazi yetu ya uwakilishi ni ngumu sana kwani aliyeko nje humlaumu alieko huku ndani lakini miezi miwili tu akiingia humundani utamkuta analalamika kuwa anamaombi mengi lakini uwezo wa kuyatumia unakua ni mdogo, kwa hiyo waheshimiwa wenzangu tujitahidi kufanya kazi zetu kwa bidii ili kuiondoa hali hii na njia pekee ya kuliondoa tatizo hili ni kuibua miradi mikubwa ya kiuchumi hapa Zanzibar, tuendelee kushikamana kutafuta vianzio vipya vya mapato ikiwemo utafutaji na uchimbaji wa mafuta hapa Zanzibar, ili rasilimali hiyo ije kuwasaidia Wazanzibari wote kwa ujumla na Inshaallah Kwa uwezo wa Allah atatuwezesha kwa uwezo wake, pia tujitahidi kisimamia ukusanyaji wa mapato hapa Zanzibar ili yasivuje ili Mfuko wetu Mkuu wa Fedha za Serikali upate fedha za kutosha ili Serikali yetu iwe na uwezo wa kuwahudumia wananchi wetu kwa ujumla. 